Rafaela Baigorri Ibáñez

Rafaela Baigorri Ibáñez (Mañeru, Nafarroa Garaia, 1895eko urriaren 24a – Madril, 1943ko abuztuaren 22a) latsaria izan zen ogibidez, PCEko kidea, Ventasko emakumeen kartzelan hil zen, 43 urte zituen, alarguna zen. Medikuaren ziurtagiriaren arabera, kolitis kroniko akutuaren ondorioz gertatu zen heriotza.

 Bizitza 
Bibiano eta Blasaren alaba zen Rafaela. Madrilgo Ventasko emakumeen kartzelan egon zen preso bi aldiz. Lehenengoz 1939ko ekainaren 7an, Madrilgo auzitegi militarrak prozesatuamatxinadarekin bat egiteaz akusatua eta 30 urteko espetxealdira kondenatua. 1942ko otsailaren 2an aske utzi zuten eta bi egun geroago bigarren aldiz espetxeratu zuten preso arriskutsu gisa matxinada leporatuta eta 12 urte eta egun bateko espetxe zigorra ezarri zioten.

1943ko abuztuaren 20an, epaileak gaixotasunagatik aske uzteko agindua eman zuen, espetxeko arduradunei adieraziz ospitalera eraman zezatela, baina ez zuten ospitalera eraman eta handik bi egunetara espetxean hil zen.

Madrilen hildako frankismoaren biktimen zerrendan agertzen da Rafaela.Halaber, Madrilen frankismoaren errepresioren biktima izan ziren nafarren zerrendan.

 Erreferentziak 

 Kanpo estekak 

Kategoria:Mañeruarrak
Kategoria:Frankismoaren biktimak
Kategoria:Latsariak
Kategoria:Espetxean hildako euskal herritarrak